Diari Oficial de la Generalitat Valenciana


Sumari del DOGV 5816, del 29-07-2008 (2008/9251)

RESOLUCIÓ de 22 de juliol de 2008, del conseller d'Immigració i Ciutadania, per la qual es concedixen sis beques per a la realització de pràctiques de formació complementària en matèria de cooperació al desenrotllament.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5816

Data del DOGV
:   29-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9251


Data del document
:   22-07-2008

Organisme emissor
:   Conselleria d'Immigració i Ciutadania

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * assignació per estudis
    * voluntariat social
    * cooperació internacional
    * suport econòmic

RESOLUCIÓ de 22 de juliol de 2008, del conseller d'Immigració i Ciutadania, per la qual es concedixen sis beques per a la realització de pràctiques de formació complementària en matèria de cooperació al desenrotllament. [2008/9251]  
Antecedents de fet  
1. Per Orde d'11 d'abril de 2008, del conseller d'Immigració i Ciutadania (DOGV núm. 5745, de 18.04.2008), van ser convocades sis beques per a la realització de pràctiques de formació complementària en matèria de cooperació al desenrotllament.  
2. Hi ha consignació pressupostària suficient, a càrrec del capítol IV, codi de la línia T4037, del programa 134.10, del pressupost de la Generalitat per a l'any 2008, per al període comprés entre l'1 de setembre i el 31 de desembre de 2008, quedant condicionat el període entre l'1 de gener i el 31 d'agost de 2009 a l'existència de consignació pressupostària adequada i suficient en els pressupostos de la Generalitat per a l'any 2009.  
3. La comissió avaluadora per a l'examen de les sol·licituds de beques, en les seues reunions de 6 i 9 de juny de 2008, va estudiar i valorar totes les sol·licituds presentades, d'acord amb els requisits i criteris de baremació establits en l'esmentada convocatòria, així com a la realització de l'entrevista dels candidats que van superar la primera fase del procediment de selecció.   
4. Finalitzat el procés selectiu, la comissió avaluadora ha elaborat la proposta de concessió de beques, la qual conté la llista dels beneficiaris i una borsa de reserva prioritzada.  
Fonaments jurídics  
1. En el procediment s'ha respectat el que disposa el Decret 108/1992, de 6 de juliol, pel qual es regula la concessió de beques, i en l'esmentada Orde 11 d'abril de 2008, del conseller d'Immigració i Ciutadania, de convocatòria de beques, així com el que preveuen altres normativa de general i pertinent aplicació.  
2. Que en el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, s'establixen les competències de la Conselleria d'Immigració i Ciutadania (DOCV núm. 5545, de 29.06.2007), així com el que preveu el Decret 92/2007, de 6 de juliol, del Consell, pel qual s'establix l'estructura orgànica de la dita Conselleria (DOCV núm. 5551, de 09.07.2007), en virtut d'això, resolc:  
Primer  
Concedir les sis beques convocades per a la realització de pràctiques de formació complementària en matèria de cooperació al desenrotllament als sol·licitants que han obtingut major puntuació en el procés de selecció, que apareixen en l'annex I d'esta resolució.  
Els adjudicataris de la beca han de presentar, en el termini dels deu dies hàbils següents a la publicació d'esta resolució, la fitxa de manteniment de tercers degudament emplenada, segons model normalitzat disponible en l'adreça d'internet: http://www.cic.gva.es, en el qual constarà el compte bancari en què han de rebre les transferències, així com l'acreditació de la titularitat del compte bancari que s'assenyala en la fitxa de manteniment de tercers, l'autorització per a la consulta telemàtica d'estar al corrent en les obligacions tributàries (estatal i autonòmica) i enfront de la Seguretat Social, així com, el document que acredite que ha concertat una assegurança d'accidents i malaltia professional per al temps de gaudi de la beca.  
Segon  
Constituir la borsa de reserva, a l'efecte de cobrir, si és el cas, les vacants que puguen produir-se, amb els candidats que apareixen en l'annex II d'esta resolució.  
Tercer  
Denegar les sol·licituds de beca als interessats que figuren en l'annex III, pels motius que en este s'indiquen.  
Contra la present resolució que posa fi a la via administrativa es pot interposar, potestativament recurs de reposició davant del mateix òrgan que l'ha dictat, en el termini d'un mes comptador des de l'endemà de la publicació, o bé, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
València, 22 de juliol de 2008.- El conseller d'Immigració i Ciutadania: Rafael Blasco Castany.  
ANNEX I  
Llista d'adjudicataris de les beques per orde de puntuació  
  
Annex II  
Llista de candidats que componen la borsa de reserva prioritzada  
  
Annex III  
Llista de sol·licituds de beca denegades  
  
1. No posseir la titulació exigida  
2. Presentació fora de termini